Δωρεάν διανομή φυτών από παραδοσιακές ποικιλίες λαχανικών από τους Σπορίτες Έβρου
2025-05-04 17:30 - 19:30 (Europe/Helsinki) | Θερμοκήπιο του 1ου Ε.Κ. Αλεξανδρούπολης, ΑΛΕΞΑΝΔΡΟΥΠΟΛΗ, Ανατολική Μακεδονία και Θράκη, 68100, Greece
Την Κυριακή 4 Μαΐου οι Σπορίτες Έβρου διοργανώνουν την 13η εκδήλωση παραδοσιακών ποικιλιών στο θερμοκήπιο του 1ου Ε.Κ. Αλεξανδρούπολης.
Στην εκδήλωση θα μοιραστούν ΔΩΡΕΑΝ φυτά από παραδοσιακές ποικιλίες λαχανικών. Οι πόρτες ανοίγουν στις 17:30 και η διανομή ξεκινάει στις 18:00.
Παράλληλα θα πραγματοποιηθούν τα εξής εργαστήρια:
• καλλιεργητικές συμβουλές
• μέλισσα & περιβάλλον
• εργαστήριο δημιουργικής απασχόλησης για παιδιά
• έκθεση φωτογραφίας
Η εκδήλωση θα πλαισιωθεί μουσικά με παραδοσιακή μουσική από τη σχολή ΝΟΤΑ του Χρήστου Χατζόπουλου και
τελεί υπό την υποστήριξη του Δήμου Αλεξανδρούπολης, τη συνδρομή του συλλόγου εκπαιδευτικών Π.Ε.: Γ. Βιζυηνός και της Α΄ ΕΛΜΕ Έβρου καθώς και με τη συμμετοχή πολλών σχολείων.

Έκθεση ζωγραφικής και φωτογραφίας με τίτλο «Φάρος Πολιτισμού - Dreams»
2025-05-04 18:00 - 21:00 | Αποθήκη Νο1- Λιμάνι
Η σωματική, νοητική και ψυχοσυναισθηματική μας λειτουργικότητα επηρεάζεται θετικά από έναν καλό και ποιοτικό ύπνο, αναπόσπαστο κομμάτι του οποίου αποτελούν τα όνειρα. Τα όνειρα αποτελούν όμως, όχι μόνο αντικείμενο επιστημονικής έρευνας αλλά και έμπνευση καλλιτεχνικής δημιουργίας.
Στο πλαίσιο των εργασιών του 7ου Πανελλήνιου Συνεδρίου “Φάρος Πνευμονολογίας 2025”, η Πνευμονολογική Κλινική του Δ.Π.Θ. θα παρουσιάσει το καλλιτεχνικό έργο Ελλήνων Πνευμονολόγων.

ΔΡΑΣΗ 3 on 3 SCHOOLS BASKETBALL
2025-05-07 08:15 - 13:15, 2025-05-08 08:10, 2025-05-09 08:15 | 1 Δημοτικό Σχολείο Αλεξανδρούπολης, 28ης Οκτωβρίου 25, ΑΛΕΞΑΝΔΡΟΥΠΟΛΗ, Ανατολική Μακεδονία και Θράκη, 68100, Greece
Τετάρτη 07.05.2025 έως Παρασκευή 09.05.2025 (ωράριο σχολείου) 1 Δημοτικό Σχολείο Αλεξανδρούπολης
Ο Δήμος Αλεξανδρούπολης σε συνεργασία με την Ελληνική Ομοσπονδία Καλαθοσφαίρισης συμβάλλει στην ενίσχυση των προγραμμάτων αθλητισμού της Ελληνικής Πολιτείας σε μαθητές Δημοτικού & Γυμνασίου μέσω της Δράσης 3Χ3 SCHOOLS Αλεξανδρούπολη. Το πρόγραμμα υλοποιείται σε 20 Δήμους σε όλη την Ελλάδα και έχει στόχο την διάδοση του αθλήματος της Καλαθοσφαίρισης και ιδιαίτερα την γνωριμία των μαθητών με το Ολυμπιακό Άθλημα 3Χ3 Basketball μέσα από μια βιωματική διαδικασία εκμάθησης του παιχνιδιού

Οι Πρόσκοποι μαθαίνουν, δρουν και προσφέρουν – γιατί η βοήθεια που δίνουμε σήμερα μπορεί να σώσει μια ζωή αύριο
2025-05-10 18:00 - 19:30 | θεατράκι της Εκκλησίας του Αγίου Εύπλου
Προσκοπικό Εργαστήρι Πρώτων Βοηθειών για γονείς & παιδιά, διοργανώνει το Σώμα Ελλήνων Προσκόπων σε συνεργασία με πιστοποιημένους εκπαιδευτές του ΕΚΑΒ

La fête française des écoles - Η γαλλική γιορτή των σχολείων
2025-05-10 18:00 - 20:00 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Γαλλόφωνοι μαθητές του Νομού Έβρου τραγουδούν, απαγγέλουν και παίζουν! Πρόκειται για μια πολιτιστική εκδήλωση που διοργανώνεται για έκτη χρονιά από τον Σύλλογο Ελληνογαλλικής Φιλίας “ το Σπίτι της Αντουανέττας” στα πλαίσια των Ελευθερίων της πόλης, σε συνεργασία με τον Δήμο Αλεξανδρούπολης.
Μαθητές από Δημοτικά και Γυμνάσια της περιοχής μας, που διδάσκονται τη Γαλλική γλώσσα στα δημόσια σχολεία και σε Κέντρα ξένων γλωσσών ετοίμασαν για το κοινό της Αλεξανδρούπολης μια όμορφη γιορτινή εκδήλωση στο πλαίσιο των Ελευθερίων.
Καθώς η σχολική χρονιά φτάνει στο τέλος της, τα παιδιά τραγουδούν, χορεύουν, παίζουν θέατρο και διαβάζουν ποίηση στα Γαλλικά.
Απολαύστε την εκδήλωσή, μοιραστείτε τη γιορτινή διάθεση των παιδιών!
ΕΙΣΟΔΟΣ ΕΛΕΥΘΕΡΗ

26ος Ποδηλατικος Γύρος Τραϊανούπολης
2025-05-11 10:30 - 13:30 | Τραϊανούπολη
Ο Ποδηλατικός γύρος περιδιαβαίνει από όλα τα χωριά του πρώην δήμου Τραϊανούπολης και οι ποδηλάτες απολαμβάνουν όμορφα τοπία. Θα πραγματοποιηθεί την Κυριακή 11 Μαΐου με ώρα έναρξης-εκκίνησης 10:30 από το Πνευματικό Κέντρο Ανθείας. Η διάρκεια του ποδηλατικού υπολογίζεται σε δυόμιση ώρες . Σε κάθε χωριό του πρώην, δήμου Τραϊανούπολης πραγματοποιούνται απονομές στις κατηγορίες των νικητών.

Το Εργαστήρι Εικαστικών του Δήμου Αλεξανδρούπολης, σας προσκαλεί να φτιάξετε μαζί μας σημαιάκια!
2025-05-11 11:00 - 13:30 | Αποθήκη Νο2 – Λιμάνι
Το Εργαστήρι Εικαστικών του Δήμου Αλεξανδρούπολης, σας προσκαλεί να φτιάξετε μαζί μας σημαιάκια, σε μια δράση αφιερωμένη στο πιο πολύτιμο εθνικό μας σύμβολο.

"Ο Καραγκιόζης απελευθερωτής" & "Ο Καραγκιόζης στο κυνήγι της Αρμονίας συναντάει τον Ορφέα"
2025-05-11 20:00 - 21:00 | Πάρκο Ανατολικής Θράκης, ΑΛΕΞΑΝΔΡΟΥΠΟΛΗ, Ανατολική Μακεδονία και Θράκη, 68100, Greece
από το Μικρό Διάκοσμο και το Θρακικό Θέατρο Σκιών του Γιάννη Βουλτσίδη και της Γεωργίας Γιαννοπούλου, με ζωντανή μουσική.
Καλλιτέχνες: τρίχορδο -τραγούδι-κρουστά: Γιάννης Βουλτσίδης, σαντούρι: Γεωργία Γιαννοπούλου.

Παρουσίαση του παραμυθιού «Το κορίτσι που ζωγράφιζε τον άνεμο»
2025-05-12 18:00 - 19:30 | Αποθήκη Νο3 – Λιμάνι
Η αφήγηση του παραμυθιού θα γίνει από την ηθοποιό Μαρία Παπαδοπούλου. Θα ακολουθήσουν πειράματα και παιχνίδια με τον άνεμο και τα παιδιά θα ζωγραφίσουν, όπως αυτά φαντάζονται, τους ανέμους.
Την εκδήλωση θα πλαισιώσει μουσικά η Παιδική Χορωδία του Δημοτικού Ωδείου με 3 τραγούδια για τον άνεμο υπό την ευθύνη της κ. Δώρας Τσιακίρη.

Ο Δήμος Αλεξανδρούπολης ενώνει τη φωνή του με τον κόσμο για την Οδική Ασφάλεια
2025-05-12 19:00 - 20:00 | Δημαρχείο Αλεξανδρούπολης, Λεωφ. Δημοκρατίας 306
Με αφορμή την 8η Παγκόσμια Εβδομάδα Οδικής Ασφάλειας του ΟΗΕ (12–18 Μαΐου 2025), ο Δήμος Αλεξανδρούπολης σε συνεργασία με τη Διεθνή Ένωση Αστυνομικών /Τοπική Διοίκηση Αλεξανδρούπολης και τον Πανελλαδικό Σύλλογο Οικογενειών Θυμάτων Τροχαίων/Ομάδα Αλεξανδρούπολης SOS Τροχαία Εγκλήματα, καλεί τους πολίτες να συμμετάσχουν ενεργά σε μια πρωτοβουλία ευαισθητοποίησης για ένα ζήτημα που αφορά όλους: την προστασία της ανθρώπινης ζωής στους δρόμους. Μέσα από μουσική, δράσεις και μηνύματα πρόληψης, η πόλη στέλνει ηχηρό μήνυμα υπέρ της ασφαλούς και βιώσιμης κινητικότητας: “Making Walking and Cycling Safe”.
Τη Δευτέρα 12 Μαΐου, πρώτη ημέρα της Εβδομάδας, στις 7 το απόγευμα μπροστά από το Δημαρχείο, οι σπουδαστές Εγχόρδων του Δημοτικού Ωδείου Αλεξανδρούπολης θα στείλουν το δικό τους μουσικό μήνυμα, για την ασφαλή και βιώσιμη κινητικότητα στις πόλεις του κόσμου.
Η δράση εντάσσεται στις παγκόσμιες πρωτοβουλίες του Παγκόσμιου Οργανισμού Υγείας (ΠΟΥ) και του Τομέα Δημόσιων Τραυματισμών, στο πλαίσιο του σχεδίου “ΟΡΑΜΑ ΜΗΔΕΝ”, με στόχο την πρόληψη και μείωση των τροχαίων συγκρούσεων, καθώς και την προώθηση της βιώσιμης κινητικότητας για την περίοδο 2021–2030.
Παράλληλα, ο Δήμος Αλεξανδρούπολης προχώρησε πρόσφατα στην τοποθέτηση μηνυμάτων πρόληψης και ασφάλειας στον αστικό ιστό, εναρμονισμένος με τα διεθνή βασικά μηνύματα για ασφαλές περπάτημα και ποδηλασία, επισημαίνοντας τη σημασία της πρόληψης και της υπεύθυνης οδικής συμπεριφοράς.
Αξίζει να σημειωθεί ότι οι τροχαίες συγκρούσεις αποτελούν την πρώτη αιτία θανάτου παγκοσμίως για παιδιά και νέους ηλικίας 5 έως 29 ετών, με την υπερβολική ταχύτητα να αναδεικνύεται ως η κυριότερη αιτία των θανατηφόρων τροχαίων.
Δεν υπάρχει άλλος χρόνος. Συντονιζόμαστε τώρα. Η βιώσιμη κινητικότητα είναι υπόθεση όλων μας. Χαμηλώνουμε ταχύτητες – Σώζουμε ζωές.

Αλεξανδρούπολη- Ταξίδι μνήμης στα μονοπάτια του χρόνου
2025-05-12 19:30 - 21:00 | Αποθήκη Νο2 – Λιμάνι
Μουσική εκδήλωση από τον Καλλιτεχνικό όμιλο Αλεξανδρούπολης

Οι κόκκινες , οι πράσινες … οι θαλασσιές οι χάντρες. Μουσικό αφιέρωμα στον Μίμη Πλέσσα
2025-05-12 20:00 - 22:00 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Η χορωδία του 9ου Δημοτικού Σχολείου Αλεξανδρούπολης – «Κώστας Βάρναλης», συνεχίζοντας την παράδοση των μουσικών αφιερωμάτων σε σπουδαίους Έλληνες συνθέτες, παρουσιάζει μια ξεχωριστή μουσική εκδήλωση προς τιμήν του αξέχαστου Μίμη Πλέσσα, ο οποίος έφυγε πρόσφατα από τη ζωή.
Υπό την καλλιτεχνική διεύθυνση της μουσικού του σχολείου, Άννας Ροηλίδη, οι μαθητές της χορωδίας θα ερμηνεύσουν αγαπημένα τραγούδια του μεγάλου συνθέτη, συνοδευόμενοι από εθελοντές μουσικούς.
Ελάτε να τιμήσουμε μαζί τη μουσική κληρονομιά του Μίμη Πλέσσα σε μια βραδιά γεμάτη μελωδία και συγκίνηση!

Έπαρση της μεγαλύτερης ελληνικής σημαίας, επιφάνειας 618 τ.μ. τιμώντας τον εορτασμό της ημέρας απελευθέρωσης και ενσωμάτωσης της πόλης στον εθνικό κορμό
2025-05-14 08:30 - 09:00 | Αρχαιολογικό Μουσείο Αλεξανδρούπολης
στον χώρο δίπλα από το Αρχαιολογικό Μουσείο Αλεξανδρούπολης
από τον Σύλλογο Αλεξανδρουπολιτών

Μεγαλειώδης μαθητική και στρατιωτική παρέλαση
2025-05-14 12:30 - 14:30 | Παραλιακή οδός Βασιλέως Αλεξάνδρου

Αναπαράσταση της έλευσης από θαλάσσης της Εικόνας της Παναγίας Τριφώτισσας, από την Αίνο στην Αλεξανδρούπολη
2025-05-14 20:15 - 20:45 | Λιμάνι Αλεξανδρούπολης
Θα ακολουθήσει Θρακιώτικο γλέντι με τη συμμετοχή:
* του Πολιτιστικού Συλλόγου Λαδιωτών Αλεξανδρούπολης
* του Πολιτιστικού Επιμορφωτικού Συλλόγου Τυχεριωτών Αλεξανδρούπολης και
* του Συλλόγου Γυναικών Νέας Βύσσας

Συναυλία με τους καθηγητές του δημοτικού Ωδείο Αλεξανδρούπολης
2025-05-15 20:30 - 22:00 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Μία ξεχωριστή μουσική βραδιά με κλασικές και σύγχρονες μελωδίες, ερμηνευμένες από τους καθηγητές οργάνων του Δημοτικού Ωδείου Αλεξανδρούπολης.
Το Δημοτικό Ωδείο Αλεξανδρούπολης, ένας σταθερός πυλώνας εκπαίδευσης και πολιτισμού, συμβάλλει ενεργά στα πολιτιστικά δρώμενα της πόλης εδώ και δεκαετίες. Με τη συναυλία των καθηγητών του, κορυφώνεται ο “Εαρινός συναυλιακός κύκλος 2025”, προσφέροντας στο κοινό μια μοναδική εμπειρία γεμάτη μουσική και συναίσθημα.

«Η ΜΕΘΟΔΟΣ GRONHOLM» του Τζόρντι Γκαλθεράν
2025-05-15 21:00 - 22:30 | Αποθήκη Νο3 – Λιμάνι
Από την Θεατρική ομάδα Συνεπιβάτες.
Λίγα λόγια για το έργο:
Ένα δωμάτιο. Τέσσερις άγνωστοι. Μια υψηλή θέση σε μια πανίσχυρη πολυεθνική, που όλοι τους ποθούν. Και μια συνέντευξη που δεν μοιάζει με τις συνηθισμένες….
Μέχρι που θα φτάσουν για να πετύχουν;
Μυαλό ή ένστικτο; Συμμαχίες ή προδοσία; Ποιος λέει την αλήθεια και ποιος παίζει το τέλειο παιχνίδι;
Τελικά, ποια είναι η διαχωριστική γραμμή ανάμεσα στην υπακοή στους κανόνες και τον εξευτελισμό;
Η «Μέθοδος Grönholm» δεν είναι απλώς μια παράσταση. Είναι ένα ψυχολογικό πείραμα.
Και οι θεατές… μάρτυρες σε μια μάχη χωρίς έλεος.
ΠΡΟΚΡAΤΗΣΗ ΘΕΣΕΩΝ ΣΤΟ ΤΗΛΕΦΩΝΟ: 6980138777
Μετάφραση: Μαρία Τσατσαρώνη – Γιώργος Καραμίχος
Σκηνοθετική επιμέλεια: Γιώργος Καραμίχος
Βοηθός σκηνοθέτη: Μαρία Δάλλα
Διανομή (με σειρά εμφάνισης):
Φερνάρντο: Φώτης Κοφτσιτσίδης
Έρικα: Χριστίνα Μπατζιακούδη
Μερσέδες: Δώρα Γιαγτζίδου
Κάρλος: Κωνσταντίνος Ήλιος
Μουσική: Χρήστος – Απόστολος Μπουρουλίτης

BADMINDON HELLAS OPEN 30+
2025-05-16 14:00 - 22:00, 2025-05-17 09:00 - 21:00, 2025-05-18 09:00 - 21:00 | Δημοτικό Κλειστό Γυμναστήριο «Μ. Παρασκευόπουλος»
Συνδιοργάνωση του Δήμου Αλεξανδρούπολης σε συνεργασία με τον σύλλογο ΜΓΣ ΕΘΝΙΚΟΣ ΑΛΕΞΑΝΔΡΟΥΠΟΛΗΣ αγώνων Αντιπτέρισης, με συμμετοχή περίπου 100 αθλητών ηλικίας 30+ από την Ελλάδα και το εξωτερικό. Η διοργάνωση θα συμβάλει στην εδραίωση του αθλήματος στην πόλη μας και θα αποτελέσει προσφιλή προορισμό για τον κόσμο που ασχολείται με το άθλημα της Αντιπτέρισης

3ο Συνέδριο τοπικής Ιστορίας Αleξandroupolis Encomium (Αλεξανδρούπολης Εγκώμιο)
2025-05-16 18:00 - 21:00, 2025-05-17 10:00 - 12:30, 2025-05-17 18:00 - 20:30, 2025-05-18 10:30 - 12:30 | Αποθήκη Νο2 – Λιμάνι
Στιγμιότυπα και άνθρωποι που μετα-σχημάτισαν την πορεία της Αλεξανδρούπολης
3ο Συνέδριο τοπικής Ιστορίας Αleξandroupolis Encomium (Αλεξανδρούπολης Εγκώμιο)
από την Ένωση Θρακών & Εργαστήριο Λαογραφίας και Κοινωνικής Ανθρωπολογίας του Τμήματος Ιστορίας και Εθνολογίας του ΔΠΘ
Παρασκευή 16 Μαΐου 2025 18:00 – 21.00 Έναρξη
Σάββατο 17 Μαΐου 2025 10.00 – 12.30 και 18.00 – 20.30
Κυριακή 18 Μαΐου 2025, στις 10.30 – 12:30

"Θα 'ταν 12 του Μάρτη" - Επετειακή Συναυλία του Μουσικού Γυμνασίου
2025-05-16 20:00 - 21:30 | Ξενοδοχείο CRECOTEL Αίθουσα Σαμοθράκη
Επετειακή Συναυλία του Μουσικού Γυμνασίου με Λ.Τ. Αλεξανδρούπολης με αφορμή τη συμπλήρωση δέκα χρόνων από την ίδρυσή του (2015-2025) με τίτλο: “Θα ‘ταν 12 του Μάρτη” .
Αφιέρωμα στον Σ. Κουγιουμτζή είκοσι χρόνια από το θάνατό του, 2005-2025.
Συμμετέχουν:

Η τρίφωνη Μικτή Χορωδία του Μουσικού Γυμνασίου με Λ.Τ. Αλεξανδρούπολης
Η Ορχήστρα Έντεχνης και Λαϊκής Ελληνικής Μουσικής του Μουσικού Γυμνασίου με Λ.Τ. Αλεξανδρούπολης
Η τραγουδίστρια κα Βίκυ Καρατζόγλου

«Η ΜΕΘΟΔΟΣ GRONHOLM» του Τζόρντι Γκαλθεράν
2025-05-16 21:00 - 21:30

3ο Πανέβριο Φεστιβάλ Τοπικής Ιστορίας και Παραδοσιακής Μουσικής «Η Καρδιά της Ελλάδας χτυπάει στον Έβρο»
2025-05-17 18:00 - 21:00 | Θέατρο Αλτιναλμάζη
Ένα ταξίδι στην τοπική ιστορία και την παραδοσιακή μουσική από το 4ο Δημοτικό Σχολείο Αλεξανδρούπολης «Χρόνης Αηδονίδης» και το Αρχείο Μουσικολαογραφικής παράδοσης «Χρόνης Αηδονίδης».

«Η ιστορία του σπασμένου καθρέφτη» του Ανδρέα Φλουράκη
2025-05-17 19:30 - 20:45, 2025-05-18 19:30 - 20:45 | Αποθήκη Νο3 – Λιμάνι
Σπουδή σε μια ιστορία με όμορφο τέλος, που μιλά για τη φιλία, την διαφορετικότητα, την αγάπη, την οικολογική συνείδηση
από τη θεατρική ομάδα του ΤΕΕΠΗ «Κιβωτός Ονείρου»

"Ο Καραγκιόζης απελευθερωτής" & "Ο Καραγκιόζης στο κυνήγι της Αρμονίας συναντάει τον Ορφέα"
2025-05-18 20:00 - 21:00 | Πάρκο επί της οδού Ποιμενίδη, ΑΛΕΞΑΝΔΡΟΥΠΟΛΗ, Ανατολική Μακεδονία και Θράκη, 68100, Greece
από το Μικρό Διάκοσμο και το Θρακικό Θέατρο Σκιών του Γιάννη Βουλτσίδη και της Γεωργίας Γιαννοπούλου, με ζωντανή μουσική.
Καλλιτέχνες: τρίχορδο – τραγούδι – κρουστά: Γιάννης Βουλτσίδης, σαντούρι: Γεωργία Γιαννοπούλου.

«Η φλόγα της μνήμης– Τα παιδιά αφηγούνται»
2025-05-19 19:00 - 20:15 | Αποθήκη Νο2 – Λιμάνι
Ιστορικο-αφηγηματική παρουσίαση με τίτλο “Η Φλόγα της Μνήμης –Τα παιδιά αφηγούνται”, πλαισιωμένη από ποιήματα, χορωδία και οπτικό υλικό.
Μετά το πέρας της εκδήλωσης, ακολουθεί λαμπαδηφορία με όλους τους παρευρισκόμενους, από την αποθήκη νο2 μέχρι το μνημείο των αγωνιστών του Πόντου.
Διοργανώνουν:

οι Ποντιακοί – Πολιτιστικοί Σύλλογοι του Δήμου Αλεξανδρούπολης
o Μορφωτικός Σύλλογος Ποντίων Νομού Έβρου “ΑΛΕΞΙΟΣ ΚΟΜΝΗΝΟΣ”
o Ποντιακός Σύλλογος Δωρικού “ΑΚΡΙΤΕΣ ΚΟΜΝΗΝΟΙ”
o Πολιτιστικός Σύλλογος Νίψας
o Πολιτιστικός Μορφωτικός Σύλλογος Παλαγίας “Ο ΜΕΓΑΣ ΑΛΕΞΑΝΔΡΟΣ”,
o Πολιτιστικός Σύλλογος Πεύκων “ΟΙ ΡΙΖΕΣ”
o Πολιτιστικός Ποντιακός Σύλλογος Αετοχωρίου “Η ΣΑΝΤΑ”
o Σύλλογος Ποντίων Φερών “ΠΑΝΑΓΙΑ ΣΟΥΜΕΛΑ” και
o Πολιτιστικός Σύλλογος Ν. Χηλής “ΑΓΙΟΣ ΓΕΩΡΓΙΟΣ”

Προλαμβάνεται ο καρκίνος;
2025-05-21 19:00 - 21:00 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Η διοργάνωση πραγματοποιείται σε συνεργασία με:
την Ιερά Μητρόπολη Αλεξανδρούπολης
την Ογκολογική Κλινική του Π.Γ.Ν.Α.
την Αιματολογική Κλινική του Π.Γ.Ν.Α.
τον Σύλλογο Καρκινοπαθών και Φίλων Ν. Έβρου «ΣυνεχίΖΩ»
και τον αθλητικό φορέα «ΔΡΟΜΕΑΣ Θράκης».

Συντονιστής ο πρόεδρος του ιατρικού συλλόγου Αλεξανδρούπολης Χρήστος Χατζηπαπάς
Κύριοι ομιλητές της εκδήλωσης θα είναι:
· Δρ. Δημήτριος Ματθαίος
Αναπληρωτής Καθηγητής Κλινικής Ογκολογίας
Τμήμα Ιατρικής, Δημοκρίτειο Πανεπιστήμιο Θράκης
Θέμα ομιλίας: Αντικαρκινική διατροφή
· κα. Μαρία Μπαλτζή
Καθηγήτρια Φυσικής Αγωγής, MSc, PhDc, ΣΕΦΑΑΕ Δ.Π.Θ.
«Η σημασία της διεπιστημονικής αντιμετώπισης στη θεραπεία του καρκίνου: Ο ρόλος της άσκησης»
· Παλαιολόγου Χριστίνα
Ψυχολόγος, Πρόεδρος του συλλόγου «ΣυνεχίΖΩ»
Θέμα ομιλίας : Η σχέση του ογκολογικού ασθενή με τον ιατρό του
Σχολιάζει ο κ. Ιωάννης Κοτσιανίδης, Καθηγητής Αιματολογίας Δ.Π.Θ , Δ/ντης Αιματολογικής κλινικής του ΠΓΝΑ.

________________________________

Πανελλήγνιο Πρωτάθλημα Παραμπάντμιντον
2025-05-23 14:00 - 22:00, 2025-05-24 09:00 - 21:00 | Δημοτικό Κλειστό Γυμναστήριο «Μ. Παρασκευόπουλος»
Συνδιοργάνωση του Δήμου Αλεξανδρούπολης σε συνεργασία με την Εθνική Αθλητική Ομοσπονδία Ατόμων με Αναπηρίες. Ο Δήμος Αλεξανδρούπολης όλα τα προηγούμενα χρόνια, έτσι και φέτος, συνδιοργανώνει και υποστηρίζει με μεγάλη επιτυχία αθλητικές δράσεις στις οποίες συμμετέχουν ΑμΕΑ, δείχνοντας με αυτόν τον τρόπο την ευαισθητοποίηση και το κοινωνικό του πρόσωπο.

6ο Χορωδιακό Φεστιβάλ
2025-05-23 19:30 - 21:00 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Στο φεστιβάλ θα συμμετάσχουν οι χορωδίες:

Έντεχνη Χορωδία «Αθανασίου Χριστοπούλου» Καστοριάς
Μουσικός Πολιτιστικός Σύλλογος «Απόλλων» Ορεστιάδας
Μικτή Χορωδία Συλλόγου Φίλων Μουσικής Καβάλας
Μικτή Χορωδία Δήμου Δράμας
Πολυφωνική Χορωδία Ιστορικού Μουσείου Αλεξανδρούπολης

Βιβλιοπαρουσίαση του βιβλίου της Μαριάνθης Φ. Παλάζης «Αρχιγένεια Εκπαιδευτήρια Γυναικεία διδασκαλική κινητικότητα και κοινωνικότητα 1857-1922»
2025-05-24 19:00 - 21:00 | Εθνολογικό μουσείο Θράκης, 14ης Μαΐου 63, Αλεξανδρούπολη, Greece

Άφησέ με νά ’ρθω μαζί σου...
2025-05-24 20:30 - 22:00, 2025-05-25 20:30 - 22:00 | Αποθήκη Νο3 – Λιμάνι
Ιστορίες των Τσέχοφ, Κοκτό και Ρίτσου από την θεατρική ομάδα του Συλλόγου Καρκινοπαθών & Φίλων Νομού Έβρου «ΣυνεχίΖΩ»

Γρίφοι των Δρόμων
2025-05-25 11:00 - 18:00 | Αλεξανδρούπολη, Αλεξανδρούπολη, Greece
Οι Γρίφοι των Δρόμων είναι ένα σύνολο δοκιμασιών επίλυσης γρίφων και ταυτόχρονα περιπλάνησης στους δρόμους της πόλης. Σε κάθε βήμα της εξερεύνησης, σας δίνεται ένας γρίφος, που σας οδηγεί σε συγκεκριμένο σημείο της πόλης. Εκεί θα βρείτε τα απαραίτητα στοιχεία για να τον λύσετε και έτσι να περάσετε στο επόμενο στάδιο. Μπορείτε να λύσετε όλους τους γρίφους και να φτάσετε στο τέλος της εξερεύνησης;
Για να συμμετάσχετε, μπείτε στο terra-enigma.com και δείτε την εφαρμογή. Εκεί μπορείτε να λύσετε τη Δοκιμαστική Εξερεύνηση από το σπίτι σας όποια στιγμή θέλετε, να εξοικειωθείτε με το ύφος και το στιλ των γρίφων και να προετοιμαστείτε για την εξερεύνηση της Αλεξανδρούπολης.
Την Κυριακή, 25 Μαΐου 2025 στις 11:00 π.μ. η αντίστροφη μέτρηση θα τελειώσει και ο πρώτος γρίφος για την Αλεξανδρούπολη θα είναι διαθέσιμος. Αν το επιθυμείτε, μισή ώρα πριν την έναρξη της εξερεύνησης μπορείτε να έρθετε στο πάρκο Ακαδημίας (πλατεία Εθνικής Ανεξαρτησίας), για να συναντήσετε τους διοργανωτές των Γρίφων των Δρόμων. Αν όχι, μπορείτε να ξεκινήσετε την εξερεύνηση από όποιο μέρος θέλετε. Οι γρίφοι θα είναι διαθέσιμοι στο κινητό σας, ενώ οι λύσεις τους βρίσκονται εκεί έξω, στην πόλη και στα ιδιαίτερα σημεία της.
Η πρώτη θέση θα κερδίσει ένα ηλεκτρικό πατίνι και οι επόμενες δέκα θα μοιραστούν δωροεπιταγές συνολικής αξίας 150€
Αν οι πληροφορίες, που σας δίνονται στην εφαρμογή, δεν σας καλύπτουν ή έχετε περαιτέρω ερωτήματα, μπορείτε να επικοινωνήσετε στο email info@terra-enigma.com

Δείξε μου τι τρως, για να σου πω ποιος είσαι
2025-05-26 18:00 - 20:00 | Αποθήκη Νο2 – Λιμάνι
Τελετουργικές εθιμικές τροφές στον κύκλο του χρόνου και στον κύκλο της ζωής του ανθρώπου
Διοργανώνει το 6ο Πειραματικό Γυμνάσιο Αλεξανδρούπολης, με ομιλητές τη Γαρυφαλλιά Θεοδωρίδου και τον Δημήτριο Βραχιόλογλου

Συναυλία Παραδοσιακού τραγουδιού
2025-05-27 20:30 - 22:00 | Αποθήκη Νο2 – Λιμάνι
από τον Σύλλογο Ιστορικής Μνήμης και Μουσικής Παράδοσης «Φωνές της Θράκης» και την Υψηλάντειο Χορωδία Παραδοσιακού Τραγουδιού Αγίου Νικολάου Φερών

Η γυναίκα στην όπερα του 19ου αιώνα
2025-05-28 18:00 - 19:30 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Θεατρική μαθητική εκδήλωση από το 6ο Πειραματικό Γυμνάσιο Αλεξανδρούπολης.
Η παράσταση αυτή θα αποτελέσει μία εξερεύνηση της θέσης της γυναίκας μέσα από πέντε εμβληματικές όπερες: Κάρμεν, Τραβιάτα, Νόρμα, Τόσκα, Τριστάνος και Ιζόλδη, συνδυάζοντας ιστορική αναδρομή, θεατρική αφήγηση και κοινωνικό προβληματισμό στο σήμερα. Μέσα από αυτή την αναδρομή στόχος είναι να συνδυαστεί η αισθητική μαγεία της όπερας με τον κριτικό στοχασμό πάνω στη θέση της γυναίκας, τόσο στο ιστορικό πλαίσιο του 19ου αιώνα όσο και στο σύγχρονο κόσμο. Οι μαθητές υποδυόμενοι ρόλους, τις πέντε κεντρικές ηρωίδες, συνομιλούν, παρουσιάζονται οι ιστορίες, τα διλήμματα και οι τραγικές μοίρες των γυναικών της όπερας. Η τέχνη συναντά τη ζωή, η μουσική δίνει φωνή στις σιωπές του παρελθόντος και το θέατρο γίνεται μέσο αφύπνισης κι έμπνευσης

Το παραμύθι της μουσικής
2025-05-28 19:30 - 21:00 | Αποθήκη Νο3 – Λιμάνι
Πρόκειται για μια μουσικοθεατρική παράσταση, θεμελιωμένη στη συνεργασία του Ομίλου Μουσικοθεατρικής Έκφρασης, του Ομίλου Ορχήστρας και του Ομίλου Χορωδίας του 7ου Δ.Σ. Αλεξανδρούπολης.
Η παράσταση αναδεικνύει τη σημασία της διαφορετικότητας, της συμπερίληψης και της δύναμης της μουσικής. Η κεντρική ηρωίδα, ένα κορίτσι με δυσκολία όρασης, αντιλαμβάνεται τον κόσμο μέσα από τις υπόλοιπες αισθήσεις και κυρίως μέσω της ακοής. Η ιδιαίτερη αυτή σχέση με τους ήχους την οδηγεί στην ανακάλυψη της μουσικής και στη βαθιά αγάπη για αυτήν, μέσα από ένα ευαίσθητο και συμβολικό ταξίδι.

Ιστορικό Θεατρικό «Αλεξανδρούπολις» από τους μαθητές του 3ου Δημοτικού Σχολείου Αλεξανδρούπολης
2025-05-29 19:30 - 20:30 | Αποθήκη Νο3 – Λιμάνι
Λίγα λόγια για το έργο: :Η Αλεξανδρούπολη πρωταγωνιστεί ως πόλη και παρουσιάζει την ιστορία της Θράκης από τους Ορφικούς χρόνους μέχρι την ενσωμάτωσή της στον εθνικό κορμό το 1920. Διαδραματίζονται σκηνές από τα μυθολογικά χρόνια, τον Μέγα Αλέξανδρο, τον Βασίλειο τον Β΄, την περίοδο της Τουρκοκρατίας, τη Δόμνα Βισβίζη και τη συμμετοχή της στον εθνικοαπελευθερωτικό αγώνα και τη βουλγαρική κατοχή της Θράκης. Η τελευταία και κυριότερη σκηνή του έργου είναι η απελευθέρωση του Δεδέαγατς και η υποδοχή του βασιλιά Αλεξάνδρου προς τιμή του οποίου δόθηκε στην πόλη το όνομα Αλεξανδρούπολη.
Το έργο συνέθεσαν οι δάσκαλοι Άγγελος Ποιμενίδης και Ελευθερία Νικαλαΐδου και παίχτηκε το 1955 από μαθητές και μαθήτριες του 3ου Δ.Σ. Αλεξανδρούπολης κατά την εορτή της απελευθέρωσης της Αλεξανδρούπολης

Έκθεση Ζωγραφικής
2025-05-30 19:00 - 22:00, 2025-05-31 19:00 - 22:00, 2025-06-01 19:00 - 22:00, 2025-06-02 19:00 - 22:00, 2025-06-03 19:00 - 22:00, 2025-06-04 19:00 - 22:00, 2025-06-05 19:00 - 22:00 | Νομαρχείο, Αλεξανδρούπολη
Θα πραγματοποιηθεί στο Νομαρχείο από 30 Μαΐου έως και 5 Ιουνίου. Η έκθεση θα παραμένει ανοιχτή από τις 7:00 το απόγευμα μέχρι και τις 10:00. Οι συμμετέχοντες είναι μέλη του τμήμα του ζωγραφικής του Πολιτιστικού Συλλόγου Σπάρτακος.

Το Παρελθόν Συναντά το Μέλλον
2025-05-30 19:00 - 22:00, 2025-05-31 19:00 - 22:00, 2025-06-01 19:00 - 22:00 | Αποθήκη Νο2 – Λιμάνι
Η εκδήλωση Retro AXD 2.0 – «Το Παρελθόν Συναντά το Μέλλον» είναι ένα τριήμερο φεστιβάλ τεχνολογίας και ψυχαγωγίας που θα πραγματοποιηθεί από τις 30 Μαΐου μέχρι 1 Ιουνίου 2025 στην Αλεξανδρούπολη από τον Σύλλογο Τεχνολογίας Θράκης. Περιλαμβάνει έκθεση παιχνιδιών σε φυσική μορφή, ρετρό υπολογιστών, παιχνιδομηχανών και αντικειμένων τεχνολογίας από τις δεκαετίες ’70, ’80 και ’90, διαδραστική εμπειρία με arcade, ρετρό κονσόλες και augmented reality, καθώς και μοναδικά εκθέματα από το Ελληνικό Μουσείο Τεχνολογίας. Οι Greek Inventors και τα μέλη του Συλλόγου θα παρουσιάσουν καινοτόμες τεχνολογικές κατασκευές.

Blackout στην Παιχνιδοχώρα
2025-05-30 19:30 - 21:00 | Αποθήκη Νο3 – Λιμάνι
Μουσικοθεατρική παράσταση από τους μαθητές της Δ τάξης του 3ου Δημοτικού Σχολείου Αλεξανδρούπολης.
Η πλοκή του έργου διαδραματίζεται σε έναν φάρο/παιχνιδοποιείο, όπου τα παιχνίδια είναι ζωντανά, φέρουν τα τραύματα του χρόνου και την ανάμνηση της χαράς των παιδιών. Τι θα συμβεί όμως όταν η ξεχασμένη φιγούρα θεάτρου σκιών σβήσει τα φώτα του Φάρου;

Ένας ήρωας με παντούφλες
2025-05-31 20:00 - 21:30 | Αποθήκη Νο3 – Λιμάνι
“Η θεατρική ομάδα του 4ου Γυμνασίου Αλεξανδρούπολης “ΘΕΟΔΩΡΟΣ ΚΑΣΤΑΝΟΣ” παρουσιάζει το έργο των Α. Σακελλάριου και Χ. Γιαννακόπουλου. Πρόκειται για μια γλυκόπικρη κωμωδία με απολαυστικούς χαρακτήρες και σκηνές του εθνικού μας παραλόγου.”
